open-index/open-wikipedia-markdown huggingface dataset:
Pitnak

**Pitnak** on kaupunki Xorazmin aluen Hazoraspin piirissä Uzbekistanissa. Se sijaitsee Amudarjan vasemmalla rannalla 34 kilometriä piirikeskuksesta Hazoraspista ja 90 kilometriä alueen pääkaupungista Urganchista kaakkoon. Kaupungissa oli 16&nbsp;800 asukasta vuonna 2016.

Pitnakin keidas on ollut asuttu vuosituhansien ajan, ja 1500-luvulla se oli Hivan kaanikuntaan kuulunut ruhtinaskunta. Venäläiset valtasivat sen vuonna 1873. Vuonna 1969, kun alettiin rakentaa Tuyamoʻyinin vesivoimalaitosta, Pitnakin lähelle perustettiin Družban taajama. Siitä tuli kaupunki vuonna 1974, ja vuonna 1998 se sai naapurikylineen nimen Pitnak.

Kaupungin läheltä kulkee Urganchin ja Taškentin välinen maantie ja rautatie. Siellä on myös Türkmenabatiin johtavan radan asema. Kaupungissa on muun muassa puuvilla- ja elintarviketeollisuutta sekä autotehdas.

## Lähteet
Margarítis Schoinás

**Margarítis Schoinás** (; s. 28. heinäkuuta 1962 Thessaloniki, Kreikka) on kreikkalainen poliitikko, joka edustaa Uusi demokratia -puoluetta. Schoinás toimi von der Leyenin I komission eurooppalaisen elämäntavan edistämisestä vastaava komissaarina vuosina 2019–2024.

Schoinás oli Euroopan parlamentin jäsen Euroopan kansanpuolueen ryhmässä vuosina 2007–2009.

## Lähteet

## Aiheesta muualla

*
Victoria Belim

**Victoria Frolova**, kirjailijanimi **Victoria Belim**, on ukrainalainen toimittaja, kirjailija ja kääntäjä. Hän on kirjoittanut vuodesta 2010 *Financial Timesiin*. Muita hänen kirjoituksiaan julkaisseita ovat *New York Times Magazine, Elle, Marie Claire* ja *Red*. Belim on hänen kirjailijanimensä. Hänen isänsä on venäläinen, äitinsä ukrainalainen. Hän kasvoi suvun monikielisessä ympäristössä.  Hän on opiskellut yhteiskuntatieteitä ja kääntänyt persiankielistä kirjallisuutta.

Belim muutti 13-vuotiaana äitinsä kanssa Yhdysvaltoihin Chicagoon, josta hän palasi Eurooppaan ja asettui 2013 Brysseliin. Hän ei ollut käynyt Ukrainassa vuosikymmeniin, mutta paluu Eurooppaan herätti kaipuun synnyinmaahan ja halun tutkia suvun tarinoita.

Kirjoitustyön alkuna oli äidin sukulaisen 1930-luvulla kadonneen Nikodimin arvoitus. Benim lähti käymään Ukrainassa 2014, pian sen jälkeen kun Venäjä oli vallannut Krimin. Haastatellessaan ihmisiä hän samalla etsi omaa ukrainalaista identiteettiään. Hän otti kirjailijanimekseen isoäitinsä tyttönimen. Isoäiti on ollut innoittamassa häntä kirjoittamaan. Isä-vainajan veli haikaili Neuvostoliiton kunnianpäivien perään, ja heille kehkeytyi riitaa. Esikoisteos *The Rooster House* (suom. *Punaiset seireenit*) oli valmistunut jo sitä ennen 2021 ja ennen Venäjän hyökkäystä Ukrainaan. Sodan varjo häilyy kuitenkin koko kirjan yllä. Hän on omistanut kirjan isoäidilleen Valentinalle (1934–2021).

## Teokset
* *Punaiset seireenit* (*The Rooster House*), suom. Tero Valkonen. Helsinki: Tammi 2023 

## Lähteet

## Aiheesta muualla
* Miia Gustafsson, Isoäiti halusi puhua vain kirsikkapuista, Yle.fi, uutiset 4.3.2023
Aamu saapuu kaupunkiin

**Aamu saapu kaupunkiin** on Pekka Ruuskan gospel-yhtye Livingstonen ensimmäinen studioalbumi, joka julkaistiin vuonna 1982. Albumi sisältää kymmenen kappaletta.

## Kappaleet

1. Palapeli 2:30

2. Aika Itkee 4:08

3. Anna Mun Etsiä 4:12

4. Heikko 4:37

5. Anna Voimaa 4:53

6. Katso Kansasi Puoleen 3:07

7. Sanat Lensivät Pois 4:15

8. Enkeli 3:38

9. Aamu Saapuu Kaupunkiin 3:57

10. Käännä Kasvosi Tuuleen 4:48
Snap (paketinhallinta)

**Snap** (myös snapd) on Canonicalin kehittämä Flatpakin kaltainen paketinhallintaohjelma GNU/Linux-jakeluita varten. Toisin kuin Flatpak, Snap vaatii Systemd:n ja AppArmorin käyttämistä, eikä se toimi ilman niitä. Flatpakista poiketen Snap sisältää vain yhden ohjelmistolähteen (Snapcraft), jota Canonical hallinnoi. Snapcraft-ohjelmistolähde sisältää sekä vapaita ohjelmistoja että suljetun lähdekoodin ohjelmistoja. Flatpak-pakettien tapaan jokainen Snap-paketti sisältää kaikki ohjelman tarvitsemat kirjastot. Kaikki Snap-paketit ovat saatavilla kaikille GNU/Linux-järjestelmille, joissa Snap on tuettu ja joihin se on asennettu.

Linux-jakeluista esimerkiksi Ubuntu, Manjaro ja KDE Neon sisältävät Snap-paketinhallinnan esiasennettuna. Snap on kuitenkin asennettavissa valtaosaan muistakin Linux-jakeluista.

Lukuisat kehittäjät, kuten Google, Microsoft, Spotify, Mozilla, KDE, JetBrains ja Bitwarden tarjoavat ohjelmistojaan Snap-paketteina. Kuka tahansa voi julkaista paketin Snapcraftissa, ja monet Snapeista ovat jonkun muun kuin alkuperäisen kehittäjän paketoimia. Osa kehittäjista jakaa ohjelmistoaan Snap-pakettien sijaan esimerkiksi Flatpak- tai AppImage-muodossa. Myös RPM- ja DEB-paketit, suoritettavat binäärit ja lähdekoodista kääntäminen ovat Snapille vaihtoehtoisia tapoja sovelluksen levitykseen.

## Kritiikki
Flatpak ja perinteiset pakettienhallintajärjestelmät kuten DNF ja APT tukevat monia ohjelmistolähteitä. Snap-paketteja voi asentaa vain Snapcraftista, jonka palvelintoteutus ei ole avointa lähdekoodia. Snap on siis tiukasti riippuvainen Snapcraftin ylläpitäjästä, Canonicalista.

Canonical on siirtynyt tarjoamaan osaa sovelluksista Ubuntussa Snap-paketteina DEB-pakettien sijaan. Snap-paketteihin siirtymisen myötä on esiintynyt erilaisia ongelmia mm. suorituskykyyn liittyen. Ongelmat yhdistettynä Canonicalin mielivaltaisina pidettyihin valintoihin ovat aiheuttaneet tyytymättömyyttä osassa Ubuntu-käyttäjiä.

## Lähteet

## Aiheesta muualla
* Arch Linux Wiki artikkeli Snap-paketinhallintaohjelmasta
Janusz Wojciechowski

**Janusz Wojciechowski** (s. 6. joulukuuta 1954 Rawa Mazowiecka, Puola) on puolalainen poliitikko. Wojciechowski edustaa Laki ja oikeus -puoluetta. Wojciechowski toimi von der Leyenin I komission maatalouskomissaarina vuosina 2019–2024.

Wojciechowski oli Euroopan parlamentin jäsen vuosina 2004–2016. Kautensa alussa hän kuului Euroopan kansanpuolueen ryhmään, vuosina 2005–2009 Unioni kansakuntien Euroopan puolesta -ryhmään ja vuodesta 2009 alkaen Euroopan konservatiivien ja reformistien ryhmään.

## Lähteet

## Aiheesta muualla

*
Holøydalenin kirkko

**Holøydalenin kirkko** () on Tolgan kunnassa Innlandetin läänissä Norjassa sijaitseva puinen pitkäkirkko vuodelta 1908.

## Lähteet

## Aiheesta muualla
Tolgan kirkko

**Tolgan kirkko** () on Tolgan kunnassa Innlandetin läänissä Norjassa sijaitseva kahdeksankulmainen puukirkko vuodelta 1840.
## Kuvia

Tolga kirke 2018-07-21-9084.jpg|Kirkko sisältä

## Lähteet

## Aiheesta muualla
Hodalenin kirkko

**Hodalenin kirkko** () on Tolgan kunnassa Innlandetin läänissä Norjassa sijaitseva puinen pitkäkirkko vuodelta 1934.
## Kuvia

Hodalen kirke - prekestol.jpg|Saarnastuoli

## Lähteet

## Aiheesta muualla
Mesternes mester

**Mesternes mester** on norjalainen NRK:n vuodesta 2009 esittämä tosi-tv-kilpailu, joka perustuu belgialaiseen *Eeuwige roem* -formaattiin. Osallistujat ovat urheilijoita, jotka ovat mestareita omissa lajeissaan, ja he kilpailevat toisiaan vastaan erilaisissa kuntoa ja kestävyyttä vaativissa tehtävissä. Parhaiten pärjäävät saavat immuniteetin jokaisen jakson lopussa järjestettävään pudotusäänestykseen. Vuonna 2024 otettiin käyttöön sääntö, että huonoimmat pisteet saanut putoaa automaattisesti. 

Suomessa sama ohjelma tunnetaan nimellä *[[Mestareiden mestari]]*.

## Voittajat

* 2009: Dag Otto Lauritzen
* 2010: Daniel Franck
* 2011: Finn Christian Jagge
* 2012: Tor-Arne Hetland
* 2014: Marco Elsafadi 
* 2015: Aleksander Hetland
* 2016: Thor Hushovd
* 2017: Anders Jacobsen
* 2018: Gro Hammerseng-Edin
* 2019: Pål Anders Ullevålseter
* 2020: Eirik Verås Larsen
* 2021: Aksel Lund Svindal
* 2022: Nils Jakob Hoff
* 2023: Olaf Tufte
* 2024: Ole-Kristian Bryhn

## Lähteet
Köpmangatan

**Köpmangatan** on Tukholman vanhassakaupungissa sijaitseva katu, joka ulottuu Stortorgetilta Köpmantorgetille. Köpmangatan on Tukholman vanhin tunnettu kadunnimi. Ensimmäinen maininta siitä tunnetaan 1320-luvulta.
## Lähteet

## Aiheesta muualla
Ingemund Bengtsson

**Ingemund Bengtsson** (1919–2000) oli ruotsalainen sosiaalidemokraattinen poliitikko, joka oli valtiopäivien jäsen vuosina 1951–1988 ja toimi niiden puhemiehenä 1979–1988. Lisäksi hän toimi useita kertoja ministerinä.
## Lähteet

## Aiheesta muualla
Brätte

**Brätte** oli nykyisen Vänersborgin kunnan alueella Vänernin rannalla Ruotsissa sijainnut kaupunki, joka perustettiin 1500-luvun lopulla. Sieltä Vänerniä pitkin laivattu Värmlannin rauta kuljetettiin maitse Trollhättanin eteläpuolelle, josta se jatkoi kulkuaan vesitse. Kun Vänersborg perustettiin 1644, Brätten asukkaiden käskettiin muuttaa sinne. Kaupungista on edelleen jäljellä rauniot.
## Kuvia

Brätte 2018-06-07 03.jpg|Muistomerkki
Ruinerna av Brätte, Vänersborgs föregångare som stad, den 10 januari 2008, bild 2.jpg|Kaupungin raunioita

## Lähteet
Beuvry-la-Forêt

**Beuvry-la-Forêt** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 22 kilometriä Douain kaupungista koilliseen.

Saint-Martinin kirkko on rakennettu vuonna 1787, ja se korvasi vanhan kirkkorakennuksen. Kirkko kärsi pahoja vaurioita ensimmäisessä maailmansodassa pommin osuttua siihen. Kirkko kunnostettiin, ja se avattiin uudelleen vuonna 1927.

## Urheilu
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Beuvry-la-Forêt-Orchies osuuden pituus on 1 490 metriä.

## Lähteet

## Aiheesta muualla
David Jeremiah

**David Jeremiah** (s. 13. helmikuuta 1941 Toledo, Ohio) on yhdysvaltalainen kirjailija ja pastori. Jerehmiah on Turning Point Radio and Television Ministries -järjestön perustaja sekä kalifornialaisena Shadow Mountain Community Churchin vanhempi pastori. Jeremiah on kirjoittanut 54 kristillistä kirjaa. 

*Newsmax* nimesi Jeremiahin 100 vaikuttavimman evankelisen joukkoon Yhdysvalloissa vuonna 2017.

## Lähteet
Dag Erik Pedersen

**Dag Erik Pedersen** (6. kesäkuuta 1959 Skien – 3. kesäkuuta 2024 Helgeroa) oli norjalainen maantiepyöräilijä ja urheilutoimittaja. Hän voitti 1980-luvulla kolme etappia Italian ympäriajossa ja oli kokonaistuloksissa parhaimmillaan kymmenes vuonna 1984. Urheilu-uransa jälkeen hän siirtyi urheilutoimittajaksi NRK:lle. Vuosina 2009–2021 hän juonsi suosittua *[[Mesternes mester]]* -tosi-tv-kilpailua.
## Lähteet

## Aiheesta muualla
Karipratsiini

**Karipratsiini** on kolmannen sukupolven antipsykootti, jota myydään muun muassa Suomessa nimellä Reagila. Karipratsiini on aripipratsolin ja brekspipratsolin kaltainen D2-reseptorin osittaisagonisti, mutta se vaikuttaa myös muiden reseptorien toimintaan. Karipratsiinin haitat ovat muutoin samankaltaisia kuin aripipratsolilla tai brekspipratsolilla, mutta Reagilan haittavaikutusluetteloon on merkitty harvinaisena haittana myös mahdollinen harmaakaihi, vaikka varsinaisesti karipratsiinin varmaa yhteyttä harmaakaihiin ei ole toistaiseksi pystytty tieteellisesti todistamaan. Karipratsiinin määritelty vuorokausiannos (DDD) on 3&nbsp;mg.

## Lähteet
Krasnaja Jaruga

**Krasnaja Jaruga** () on kaupunkityyppinen taajama Belgorodin alueella Venäjällä. Taajama on Krasnaja Jarugan piirin hallintokeskus. Taajama sijaitsee noin 11 kilometriä Ukrainan Sumyn alueen länsipuolella. Taajaman kaakkoispuolitse kulkee Belgorodin ja Sumyn välinen rautatielinja. Taajamassa asui 8&nbsp;028 ja koko piirissä 14&nbsp;891 ihmistä (vuonna 2010).

Kaupunkityyppisen taajaman aseman Krasnaja Jaruga sai 1958. 

Krasnaja Jarugassa sijaitsee esimerkiksi Kosmasin ja Damianin (Damianuksen) kirkko.

## Lähteet

## Aiheesta muualla
BeyWheelz

**BeyWheelz** on kanadalainen TV-animaatiosarja. Suomessa sitä on näyttänyt C More Juniori.

## Äänirooleissa
### Suomeksi
Mirja Sassi

**Mirja Anneli Sassi**, o.s. **Homi** (29. heinäkuuta 1928 Helsinki – 15. lokakuuta 2019 Helsinki) oli suomalainen toimittaja, kolumnisti ja tietokirjailija.

## Henkilöhistoria
Sassin vanhemmat olivat rakennusmestari Uljas Samuel Homi ja Alvi Tuulikki Ahovaara. Hänen puolisonsa vuodesta 1952 oli pääjohtaja, varatuomari Kalevi Sassi (1926–2012). Ylioppilaaksi 1949 tullut Mirja Sassi harjoitti opintoja Helsingin yliopistossa, Kalifornian yliopistossa ja Rooman yliopistossa. Hän oli *[[Uutisaitta|Uutisaitan]]* toimittaja 1949, *Elokuva-uutisten* toimittaja 1950, *[[Apu (lehti)|Avun]]* kesätoimittaja 1951–1955, *[[Kuva-Posti]]n* toimittaja ja valokuvaaja 1955–1957, *[[Hopeapeili]]n* toimittaja 1958–1959, *[[Me Naiset]]* -lehden muoti- ja sisustustoimittaja ja kolumnisti 1960–1968, *[[Viikkosanomat|Viikkosanomien]]* toimittaja 1968, Sanoma-yhtiön lehtien freelancekirjoittaja 1969–1973 ja *[[Helsingin Sanomat|Helsingin Sanomien]]* kolumnisti 1974–1978. Sassi oli lisäksi luennoitsija Kalifornian yliopistossa Los Angelesissa 1977, 1985, 1993 ja Rooman yliopistossa 1989, 1990 ja 1996. Hän sai 1979 ritarin arvonimen ja kunniamerkin Italian ja sen kulttuurin  tunnetuksi tekemisestä Suomessa.

## Julkaisuja
* *Kevyesti kauniiksi, viisaasti viehättäväksi eli Kurssi tiedoista ja taidoista, joilla jokainen nainen voi tulla huomattavasti kauniimmaksi ja olemukseltaan viehättävämmäksi - sekä myös pitkään pysyä sellaisena  (Jokanaisen peruskurssi), vihkot 1, 2 ja 3, 1958–1959
* *Kauniiksi kodin keinoin*, 1960
* *Äidin oikeuksista ja naisen uusista ehdoista*, 1978
* *Modernismi murtuu: postmoderni kulttuuriasenne muuttaa arkkitehtuuria, kuvataiteita ja muotoilua'', 1985

## Lähteet
Zypper

**Zypper** on komentorivipohjainen paketinhallintatyökalu, jota openSUSE-jakelu käyttää. Zypper käyttää taustalla ZYpp-järjestelmänhallintakirjastoa (libzypp).

Zypperin avulla voi asentaa, päivittää ja poistaa ohjelmapaketteja. Lisäksi Zypperin avulla voi muun muassa hallita käytössä olevia ohjelmistorepositorioita sekä tehdä kyselyitä esimerkiksi järjestelmään asennettuihin paketteihin liittyen.

## Lähteet
Petra Häggqvist

**Petra Kaisa Maria Häggqvist** (s. 9. huhtikuuta 2001 Espoo) on suomalainen pikajuoksija. Hän edustaa Helsingin Kisa-Veikkoja ja häntä valmentaa Lotta Suviranta. Aiemmin häntä ovat valmentaneet Harri Laiho, Vesa-Pekka Pihlavisto ja Diari Sharifi. Hän on pituudeltaan 168-senttimetrinen.

Häggqvist sijoittui ensimmäisessä aikuisten maajoukkuetehtävässään, Pohjoismaiden-mestaruuskilpailuissa Malmössä 2024, 100 metrin juoksussa neljänneksi. Kalevan kisoissa hän on ollut parhaimmillaan samalla matkalla kahdeksas 2023. Sisäratojen SM-kilpailuissa hän on sijoittunut 60 metrin juoksussa neljänneksi 2024.

Häggqvist juoksi 100 metrin ennätyksensä 11,64 Espoossa 11. toukokuuta 2024, 200 metrin ennätyksensä 24,63 Lahdessa 30. heinäkuuta 2023 ja sisäradoilla 60 metrin ennätyksensä 7,54 Tampereella 23. tammikuuta 2024.

## Lähteet
Nokian Metallirakenne

**Nokian Metallirakenne Oy** on suomalainen teollisuusyritys, joka erikoistuu asiakkaalle räätälöityjen kontti- sekä laitesuojaratkaisuiden toimittamiseen, jonka lisäksi se valmistaa teräs- ja alumiinirakenteita monenlaisiin tarpeisiin. Yritys on perustettu Nokialla, Pirkanmaalla vuonna 1972 Seppo Dickmanin ja Unto Rautasen toimesta. Yrityksen toimitilat ovat edelleen Nokialla, Kankaantaan teollisuusalueella.

Nokian Metallirakenne toimittaa palveluitaan muun muassa Suomen Puolustusvoimille. Yksi yrityksen ylpeydenaiheista on palveluiden tuottaminen Ukrainaan sodan aikana. Yrityksen toimeenkuvaan kuuluukin myös tuotekehitys- ja koulutustehtävät sekä kaluston huoltotoimet niin Suomessa kuin ulkomailla.

## Yrityksen historia

Yritys aloitti toimintansa Nokialla vuonna 1972 valmistamalla erilaisia metallirakenteita, kuten tikkaita ja portaita. 1980-luvulla mukaan tulivat myös teräsrakenteet, jotka ovat nykyään yrityksen leipälaji. Unto Rautanen myi osuutensa yrityksestä pois vuonna 1989, jonka jälkeen yrityksen johtohahmoksi jäi Seppo Dickman. 1990-luvulla Nokian Metallirakenne toimitti ensimmäiset konttinsa Puolustusvoimille ja tämä asiakkuus on säilynyt ja kasvanut tähän päivään saakka.

Nokian Metallirakenne on perheyritys ja Dickmanin jäätyä eläkkeelle hänen poikansa Sauli Dickman jatkoi yrityksen johtamista. Nykyisin yrityksellä on toimitiloja Kankaantaan teollisuusalueella yli 5800 m2 edestä.
Nokian kaupunki palkitsi Nokian Metallirakenteen vuonna 2023 vuoden yrityksenä. Pelkästään vuonna 2022 yrityksen liikevaihto kasvoi 156,6 prosenttia ja se on jatkanut kasvamistaan myös vuonna 2023.

## Lähteet
Kalle Hahl

**Kaarlo "Kilu" Kalervo Hahl** (18. elokuuta 1911 Viipuri – 11. tammikuuta 1987) oli suomalainen jalkapalloilija ja jääpalloilija.

Kalle "Kilu" Hahl aloitti urheilun Viipurin Reippaan riveissä voimistelunopettaja Yrjö "Jyrä" Nykäsen innostamana. Kalle Hahl ei kuitenkaan menestynyt Reippaan päälajissa eli voimistelussa, joten hän siirtyi jalka- ja jääpallon pariin aikansa viipurilaiseen ykkösseuraan Viipurin Susiin.

## Jääpalloura

"Kilu" Hahlin ykköslajiksi muodostui jääpallo, jossa hän pelasi kaudesta 1932 alkaen. Kaikkiaan hänelle kertyi 19 pääsarjakautta vuosina 1932-52. Niistä kaudet 1932-41, 1944-48 ja 1952 Susien riveissä puolustajana ja tukimiehenä sekä kaudet 1943, 1949-51 helsinkiläisen Hukkien riveissä. Kaikkiaan hän pelasi 86 pääsarjaottelua. "Kilu" Hahl pelasi myös maajoukkueessa kaikkiaan 7 A ja 4 B-maaottelua.

Kalle "Kilu" Hahl saavutti jääpallourallaan :
* 2 Suomen mestaruutta vuosina 1932 ja 1933,
* 2 SM-hopeaa vuosina 1935 ja 1941
* 3 SM-pronssia vuosina 1934, 1936 ja  1937

## Jalkapalloura

Kalle Hahl nousi kaudella 1935 Susien pääsarjajoukkueeseen. Hän pelasi jalkapallon pääsarjassa kaikkiaan 9 kautta ja 73 ottelua.

Kalle Hahl saavutti jalkapallourallaan:
* 2 SM-pronssia kaudella 1937 ja 1940-1941.

Lisäksi Kalle Hahl oli voittamassa Susien pelaajana välirauhan kesän 1940 alussa pelatun jalkapallon cup-kilpailun. Viipurilaisseura Sudet oli tässä vaiheessa siirtynyt Talvisodan rauhan seurauksena Helsinkiin.

## Muusta toiminnasta

Talvisodan aikaan Kalle Hahl kuului Keski-Kannaksella toineen kenraali Jussi Sihvon komentamaan 4. prikaatiin. Jatkosodassa hän kuului helsinkiläiseen Ässä-rykmenttiin. Hän haavoittui jatkosodan alussa Joutsenon Suokulman kylässä, mutta toipui ja osallistui Itä-Karjalan Karhumäen taisteluihin.

Kalle Hahlin veljet Aarne ja Tapio pelasivat myös Susien miehistössä 1930-luvulla. Heistä Aarne pelasi jääpallon 5 A-maaottelua. Kalle Hahl oli ammatiltaan mekaanikko. Hän sai SPL:n kultaisen ansiomerkin.

## Lähteet
Marin Pongračić

**Marin Pongračić** (s. 11. syyskuuta 1997 Landshut, Saksa) on kroatialainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Italian Serie A:ssa pelaavaa Fiorentinaa. Hän on pelannut Kroatian A-maajoukkueessa vuodesta 2020.

Pongračić syntyi ja aloitti jalkapallouransa Saksan Baijerissa. Hän pelasi kaudella 2016–2017 ensimmäiset aikuisten liigaottelunsa 1860 Münchenin joukkueessa, kuusi ottelua 2. Bundesliigassa ja yhden putoamiskarsintaottelun. Seuraavat 2,5 kautta hän edusti itävaltalaista Red Bull Salzburgia ja pelasi Itävallan Bundesliigassa 35 ottelua, Eurooppa-liigassa yhdeksän ottelua ja Mestarien liigassa yhden ottelun. Red Bull Salzburg voitti tuona aikana liigamestaruuden vuosina 2018, 2019 ja 2020 sekä Itävallan cupin vuosina 2019 ja 2020.

Pongračić siirtyi tammikuussa 2020 saksalaisseura Wolfsburgiin. Hän pelasi 1,5 kauden aikana 21 bundesliigaottelua, joissa hän teki kaksi maalia, ja yhden Eurooppa-liigan ottelun. Kaudella 2021–2022 hän pelasi lainalla Borussia Dortmundin joukkueessa 17 bundesliigaottelua ja viisi Mestarien liigan ottelua. Kaudella 2022–2023 hän oli lainalla italialaisseura Leccessä ja pelasi yhdeksän Serie A -ottelua. Nilkkaleikkaus piti hänet tammikuusta alkaen poissa kentiltä. Kesällä 2023 Lecce lunasti hänet omistukseensa. Kaudella 2023–2024 Pongračić pelasi 36 Serie A -ottelua ja ne kaikki avauskokoonpanossa. Hän oli poissa vain kahdesta liigaottelusta varoitustilin täyttymisen aiheuttamien pelikieltojen vuoksi.

Pongračić pelasi kolme ottelua Kroatian alle 21-vuotiaiden maajoukkueessa. Hän pelasi Kroatian A-maajoukkueessa ensimmäisen kerran marraskuussa 2021 ystävyysottelussa Turkkia ja Kansojen liigan ottelussa Ruotsia vastaan. Vuonna 2022 hän pelasi kolme maaottelua. Hän pelasi kuudennen A-maaottelunsa maaliskuussa 2024 ja on elokuun 2025 loppuun mennessä pelannut kaikkiaan 13 A-maaottelua. EM-kilpailuissa 2024 hän pelasi avauskokoonpanossa kaksi Kroatian kolmesta ottelusta.

## Lähteet
Avraham Stern

**Avraham Stern** (; s. 1907 – k. 12. helmikuuta 1942, alias **Yair**, ) oli juutalaisen aseellisen Irgun-järjestön johdon jäsen ja myöhemmin oman Lehi-järjestönsä perustaja. Lehi edusti Irgunia jyrkempää kantaa tuolloista brittiläistä Palestiinan mandaattihallintoa vastaan jatkaen Irgunin mailmansodan puhjettua keskeyttämiä aseellisia iskuja. Stern sai surmansa poliisin ratsiassa hänen käyttämäänsä asuntoon Tel Avivissa helmikuussa 1942.

## Elämäkerta
Avraham Stern syntyi tuolloin Venäjään kuuluneen Puolan alueella Suwałkissa vuonna 1907. Nuoruudessaan hän opiskeli hepreaa kotikaupungissaan. Opinnot jatkuivat Heprealaisessa yliopistossa Jerusalemissa Sternin muutettua Palestiinaan vuonna 1925.

Vuonna 1931 Stern liittyi vastaperustettuun Irgun-järjestöön (Irgun tsevai leumi, LTZ). Irgun oli revisionistinen aseellinen järjestö, joka taisteli brittejä ja arabeja vastaan. Stern piti erityisesti brittejä juutalaisten päävastustajana mandaattialueella. Hänen vuonna 1933 julkaisemastaan runosta *Hayalim Almonim* tuli Irgunin ”kansallislaulu”. Stern julkaisi myös muuta runoutta sekä heprealaisen pistoolin käsittelyn ohjekirjan. Stern nousi Irgunin johtaviin piireihin ja matkusti Eurooppaan hankkiakseen aseita järjestön taistelijoille. Tätä varten luotiin yhteyksiä esimerkiksi Puolan viranomaisiin. Puolassa järjestettiin myös Irgunin jäsenten koulutusta.

Brittiviranomaiset pidättivät Sternin ja muita Irgunin johdon jäseniä vuonna 1939. Hänet vapautettiin elokuussa 1940. Irgun oli tällä välin päättänyt keskeyttää brittien vastaiset iskut puhjenneen toisen maailmansodan takia. Stern vastusti päätöstä, erosi Irgunista ja perusti oman järjestönsä *Lohame Herut Yisrael* eli Lehi vuonna 1940. Lehi tunnettiin myös nimellä Stern-liiga. Järjestö oli Irgunin kaltainen, mutta edusti äärimmäisempiä suuntauksia. Stern kannatti esimerkiksi sopimusta natsi-Saksan kanssa. Saksalaiset pääsisivät eroon vihaamistaan juutalaisista tukemalla juutalaisen valtion perustamista Palestiinassa. Tämä ja muu Lehin toiminta tekivät Sternistä vihatun hahmon monissa juutalaisten valtavirran piireissä. Britit päättivät pidättä Sternin uudelleen ja pidätykseen johtavista tiedoista luvattiin palkkio. 12. helmikuuta 1942 poliisi jäljitti Sternin asunnolle Tel Avivissa. Stern sai surmansa poliisin iskiessä asuntoon. Nykyisin rakennus on Lehiin keskittynyt museo.

## Lähteet
Ravi Zacharias

**Ravi Zacharias** (26. maaliskuuta 1946 Madras, Brittiläinen Intia – 19. toukokuuta 2020 Atlanta, Georgia, Yhdysvallat) oli kanadalais–yhdysvaltalainen kirjailija  kristillinen apologeetta ja evankelista. Chuck Colson on kutsunut Zachariasta "aikamme suurimmaksi apologeetaksi". Zacharias kiersi urallaan ympäri maailmaa ja tuli tunnetuksi kristillisen uskon ja älyllisen keskustelun puolustajana. Evankelistana Ravi Zacharias kiersi puhumassa yli 70 maassa. Ravi Zacharias kirjoitti 28 kirjaa, joita on myyty maailmanlaajuisesti miljoonia kappaleista.

*Newsmax* nimesi Zachariaksen 100 vaikuttavimman evankelisen joukkoon Yhdysvalloissa vuonna 2017.

## Elämä ja ura
Ravi Zacharias syntyi anglikaanikirkkoon kuuluvaan intialaisperheeseen. Ravi yritti itsemurhaa 17-vuotiaana. Sairaalassa toipuessaan Ravi tuli uskoon. Vuonna 1966 Ravi muutti perheensä kanssa Kanadaan. Julistustyön aloitettua hänet pyydettiin puhumaan Vietanimin sotilastukikohtiin.

Vuonna 1974 Ravi Zacharias muutti Yhdysvaltoihin ja opiskeli Trinity Evangelical Divinity School-oppilaitoksessa teologian maisterin tutkinnon. Vuonna 1983 Zacharias puhui Billy Grahamin kutsumana Amsterdamin konferenssissa. Matka johti Ravi Zacharias International Ministries-järjestön perustamiseen vuonna 1984.

## Lähteet
Stuart Epperson

**Stuart ”Stu” Watson Epperson** (2. marraskuuta 1946 Patrick County, Virginia – 17. heinäkuuta 2023) oli yhdysvaltalainen liikemies, poliitikko ja evankelikaalisen liikkeen vaikuttaja. Epperson oli Salem Media Groupin perustaja ja hallituksen puheenjohtaja. Eppersonin mediayhtikoi syndikoi radiosisältöä ja tarjoaa julkaisuja kristilliselle, konservatiiviselle ja perheyleisölle. Mediayhtiöllä on yli 100 radioasemaa Yhdysvalloissa.

## Elämä ja ura
Stuart Epperson kasvoi pienellä tupakkatilalla Patrick Countyssa, Virginiassa. Epperson suoritti maisterin tutkinnon radio- ja televisiolähetystoiminnasta Bob Jonesin yliopistossa. Epperson haki yhdessä veljensä kanssa radioasemalupaa FCC:ltä ja asema aloitti lähetyksensä vuonna 1947. Epperson työskenteli veljensä palveluksessa useissa aseman tehtävissä.

Epperson toimi Council for National Policyn puheenjohtajana.Vuonna 2013 Epperson valittiin North Carolina Broadcasters Hall of Fameen. Vuonna 2005 *[[Time]]* nimesi Eppersonin yhdeksi 25 vaikutusvaltaisemmaksi evankelikaaliksi Yhdysvalloissa. *Newsmax* nimesi Eppersonin 100 vaikuttavimman evankelisen joukkoon Yhdysvalloissa vuonna 2017.

## Lähteet
David Barton

**David Barton** (s. 28. tammikuuta 1954 Aledo, Texas, Yhdysvallat) on yhdysvaltalainen kirjailija ja poliittinen aktivisti. Raamatuntutkijana Barton opettaa, että Yhdysvallat perustettiin kristilliseksi kansakunnaksi ja hän torjuu kirkon ja valtion erottamisen perustuslaillisena periaatteena. Barton on tunnettu henkilö kristilliskonservatiivisessaa liikkeessä ja hän on tukenut poliitikkoja lakiehdotuksissa, jotka tukevat kirkon ja valtion välisen erottelun purkamista. Bartonilla on ollut oma päivittäinen radio-ohjelma.

*Newsmax* nimesi Bartonin 100 vaikuttavimman evankelisen joukkoon Yhdysvalloissa vuonna 2017.

## Lähteet
Myransin kartano

**Myransin kartano** (lausutaan: *my:ras**,* ruotsiksi: *Myrans gård*) on Siuntiossa, Uudellamaalla sijaitseva entinen ratsutila. Kartanon päärakennuksen vanhimmat osat ovat 1700-luvulta ja tyylisuunnaltaan rakennus edustaa empireä. Kartanon pohjoisosan siipirakennukset ovat valmistuneet 1800-luvun alussa, ja lasikuisti 1870-luvulla. Kartanolle johtaa noin kaksi kilometriä pitkä puukuja, joka on rauhoitettu luonnonsuojelulailla. Kartanon omistajiin on kuulunut muun muassa Le Bellin suku. Vuosina 1883 ja 1906 kartanolla toimi meijerikoulu. Myransin kartanon omistaja Fredrik Adolf Le Bell perustikin Nummelle paikkakunnan ensimmäisen meijerin vuonna 1880.

Siuntion Pyhän Pietarin kirkossa on nähtävissä Myransin ja Hollstensin kartanoiden omistajien lahjoittama kattokruunu vuodelta 1688.

## Lähteet
Portugalinnokkasärki

**Portugalinnokkasärki** (*Iberochondrostoma lusitanicum*) on särkiin kuuluva kalalaji. Lajia tavataan uhanalaisena Portugalissa.

## Koko ja ulkonäkö
Portugalinnokkasärki voi kasvaa suurimmillaan 14–15 cm pitkäksi. Laji on ruumiinmuodoltaan litteä ja pitkänomainen. Se eroaa muista sukunsa lajeista suomujen lukumäärän ja silmien halkaisijaa kapeamman kuonon perusteella. Portugalinnokkasärjen selkä on tumman ruskehtavaharmaa ja vaalenee vatsaa kohden hopeaiseksi. Evät ovat läpikuultavat.

## Levinneisyys ja elintavat
Portugalinnokkasärki elää Sado- ja Tajojokien sivujoissa. Se liikuu usein matalissa vesissä runsaan vasikasvillisuuden joukossa. Lajin ravintoa on plankton. Kala kutee huhti-toukokuussa. Lisääntymisaikana portugalinnokkasärjet muodostavat suuria kutuparvia. Sama naaras voi kutea muutaman koiraan kanssa. Portugalinnokkasärki luokitellaan silmälläpidettäväksi. Kantaa uhkaa elinympäristön heikkeneminen maatalouden aiheuttaman saastumisen ja patoamisen vuoksi ja vieraslajit.

## Aiheesta muualla
* 

## Lähteet
Coffee Meets Bagel

**Coffee Meets Bagel** on nettideittailusovellus, jonka perustivat Etelä-Koreasta lapsina Yhdysvaltoihin muuttaneet siskokset Dawoon, Arum ja Soo Kang vuonna 2012.

Kangin siskokset kokivat useimpien deittailusovellusten olleen ilmiselvästi miehille suunnattuja ja pyrkivät Coffee Meets Bagelin perustamalla luomaan palvelun, joka huomioi paremmin naistyypillisen deittailutavan. He katsoivat deittaussovelluksilla olleen vaikeuksia kannustaa naisia käyttämään niitä ja pysymään niiden käyttäjinä, mikä johti vakiintuneiden deittauspalveluiden miesvaltaisuuteen. Siskokset pyrkivät korjaamaan näitä ongelmia uudella sovelluksella.

Vuonna 2015 *[[Shark Tank]]* -ohjelman jaksossa Mark Cuban teki Coffee Meets Bagelista 30 miljoonan Yhdysvaltain dollarin tarjouksen, jonka Kangin siskokset hylkäsivät. Julkisuuden henkilö Doctor Mike teki vuonna 2016 yhteistyössä Coffee Meets Bagelin kanssa tempauksen, jossa hän huutokauppasi itseään ylellisille treffeille.

Coffee Meets Bagel toimii freemium-pohjalta eli sinne rekisteröityminen on ilmaista, mutta laajemmat palvelut saa käyttöönsä maksua vastaan. Sovellus on saatavilla iPhonelle ja Androidille. Coffee Meets Bagelilla on erilaiset toimintatavat miehille ja naisille. Arviolta noin 60 % sovelluksen käyttäjistä on 30–49-vuotiaita (2024). Coffee Meets Bagelin mukaan rekisteröityneitä käyttäjiä oli vuonna 2023 yli kymmenen miljoonaa.

Coffee Meets Bagel on noussut Singaporessa maan toiseksi suosituimmaksi deittaussovellukseksi Tinderin jälkeen (2024). Palvelu kaatui 27. elokuuta 2023 ja pysyi kaatuneena useiden päivien ajan.

## Lähteet

## Aiheesta muualla
* Viralliset sivut
Elverhøyn kirkko

**Elverhøyn kirkko** () on Tromssan kunnassa Tromssan läänissä Norjassa sijaitseva puinen ristikirkko vuodelta 1803.
## Kuvia

Elverhøy Church, facing the altar (2014).jpg|Alttari

## Lähteet

## Aiheesta muualla
Hillesøyn kirkko

**Hillesøyn kirkko** () on Tromssan kunnassa Tromssan läänissä Norjassa sijaitseva puinen pitkäkirkko vuodelta 1889.
## Kuvia

Hillesøy kirke mot koret.jpg|Kirkkosali
Galleriet i Hillesøy kirke.jpg|Urut

## Lähteet

## Aiheesta muualla
Krokenin kirkko (Tromssa)

**Krokenin kirkko** () on Tromssan kunnassa Tromssan läänissä Norjassa sijaitseva betonikirkko vuodelta 2006.
## Kuvia

Kroken kirke inne.jpg|Kirkkosali
Tromsø døvekirke.jpg|Kuuroille tarkoitettu kirkkosali

## Lähteet

## Aiheesta muualla
Yhdysvaltain demokraattisen puolueen esivaalit 2024

**Yhdysvaltain demokraattisen puolueen esivaalit 2024** alkoivat 23. tammikuuta ja päättyivät 8. kesäkuuta 2024. Ne järjestettiin kaikissa Yhdysvaltain osavaltioissa sekä merentakaisilla alueilla. Esivaaleissa valittiin edustajat elokuussa 2024 pidettävään demokraattien kansalliseen puoluekokoukseen, jossa valitaan puolueen presidenttiehdokas vuoden 2024 presidentinvaaleihin. Istuva presidentti Joe Biden voitti esivaalit, mutta luopui ehdokkuudestaan 21. heinäkuuta 2024. Hänen tilalleen nousi hänen varapresidenttinsä Kamala Harris.

## Ehdokkaat

### Luopuneet

Joe Biden presidential portrait (cropped).jpg | Joe Biden  Delaware Luopui ehdokkuudesta 21. heinäkuuta 2024.
Robert F. Kennedy Jr. by Gage Skidmore.jpg | Robert F. Kennedy Jr.  KaliforniaSiirtyi sitoutumattomaksi ehdokkaaksi.
Jason Palmer, 2019.jpg | Jason Palmer  Maryland Luopui Länsi-Virginian esivaalin jälkeen.
Dean Phillips by Gage Skidmore (cropped).jpg | Dean Phillips  MinnesotaLuopui supertiistain esivaalien jälkeen.
Marianne Williamson (cropped).jpg | Marianne Williamson  Washington D.C.  Luopui aluksi Nevadan esivaalin jälkeen, käynnisti kampanjan uudestaan Michiganin esivaalin jälkeen. Luopui uudelleen kaikkien esivaalien jälkeen.


### Puoluekokousedustajat
Taulukossa puoluekokousedustajien arvioitu määrä ehdokasta kohti 9. kesäkuuta 2024 mennessä. Enemmistöön vaaditaan 1&nbsp;968 valitsijamiestä.

## Huomautukset

## Lähteet
Igor Gorgan

**Igor Gorgan** (s. 2. elokuuta 1969 Dubăsari) on moldovalainen entinen kenraali, joka toimi maansa esikuntapäällikkönä vuosina 2013–2016 ja 2019–2021. *[[The Insider]]* paljasti raportissaan kesäkuussa 2024 Gorganin jakaneen tietoja Venäjälle Ukrainan sodan (2022) aikana.

## Opinnot ja ura
Gorgan opiskeli sotilaskorkeakoulussa Novosibirskissä vuosina 1987–1991. Hän ehti palvella Odessassa jonkin aikaa, mutta Neuvostoliitto hajosi pian ja Gorgan siirtyi komppanian päälliköksi Chișinăuhun. Vuosina 2001–2002 hän opiskeli United States Army Command and General Staff Collegessa Kansasissa. Lisäksi Gorgan opiskeli Moldovan vapaassa kansainvälisessä yliopistossa, josta hän sai maisterin arvon kansainvälisessä oikeudessa.

Gorgan osallistui Naton johtamiin operaatioihin Bosniassa, Irakissa ja Georgiassa vuosina 2003–2006. Hän oli Moldovan esikuntapäällikkö ensimmäisen kerran vuosina 2013–2016. Heinäkuussa 2019 venäläismielinen presidentti Igor Dodon nimitti hänet uudelleen tähän asemaan. Kohti länsiliittoutumista suuntautunut Maia Sandu erotti Gorganin syyskuussa 2021. Tultuaan erotetuksi Gorgan aloitti työskentelyn Yhdistyneiden kansakuntien pakolaisjärjestön toimistossa Chișinăussa.

## Vakoilu
*The Insiderin* kesäkuussa 2024 julkaiseman raportin mukaan Gorgan aloitti tietojen jakamisen Venäjän sotilastiedustelun GRU:n edustajan kanssa huhtikuussa 2022. Gorgan välitti tietoa asekuljetuksista ja muusta avusta Ukrainalle. Lisäksi hän raportoi Moldovan politiikasta ja Maia Sandun puheista. Gorgan väitti vuodetussa viestissä Moldovan poliitikkojen olevan nopeasti "hoidettavissa" ja monien olevan valmiita Venäjän väliintulolle. Hän myös toivoi Moldovan tulevan puhdistetuksi "fasisteista" ja toisaalta ilmoitti, ettei Moldovassa ole "natsiryhmiä". Gorgan ilmeisesti lopetti kirjeenvaihdon GRU:n Aleksei Makarovin kanssa Moldovan karkottaessa kymmeniä venäläisiä diplomaatteja heinäkuussa 2023.

*The Insider* julkaisi Gorganin Telegram-viestien lisäksi Moldovan tutkivien journalistien ottamia kuvia Gorganin tapaamisista GRU:n Aleksei Makarovin kanssa Chisinaun Venäjän-suurlähetystön ulkopuolella. Moldovan presidentin henkilöstöpäällikkö Adrian Băluțel ilmoitti tietojen myötä Gorganin sotilasarvon ja kunniamerkkien perumisesta. Lisäksi hän vaati ankarinta rangaistusta maanpetoksesta.

*The Insiderin* lähde Venäjän sotilastiedustelussa arveli Gorganin aloittaneen vakoilun Venäjän hyväksi jo vuonna 2004.

## Yksityiselämä
Gorgan on naimisissa ja hänellä on kaksi lasta. Hänen kielitaitoonsa kuuluvat englanti, ranska, georgia ja venäjä.

## Lähteet
Kymiyhtiön ammattikoulu

**Kymiyhtiön ammattikoulu** eli **Kymin teollisuuskoulu** sijaitsee Kuusankoskella Kouvolassa. Rakennuksen on suunnitellut arkkitehti Selim A. Lindqvist. Rakennus suunniteltiin alun pitäen ammattikoulun tarpeiden lisäksi Kuusankosken kansakoululaisten jatko-opetuksen tiloiksi, ja siinä tarkoituksessa se oli 1926-1951. Talvi- ja jatkosodan aikana siinä toimi sotasairaala.

Koulurakennuksen rakentaminen alkoi vuonna 1916, ja se valmistui lopullisesti vuonna 1933. Rakennuksessa on toiminut muun muassa väliaikainen seuratalo. Talvisodan aikana rakennuksessa toimi 11. sotasairaala joulukuusta 1939 toukokuun 1940 loppuun. Maksimipaikkaluku oli 349 kirurgian potilasta. Jatkosodan aikana ammattikoulussa toimi 13. sotasairaala 11. kesäkuuta – 25. marraskuuta 1944, paikkaluku oli 350. Itse ammattikoulun toiminta päättyi 2006, mutta senkin jälkeen siellä on toiminut muun muassa musiikkiopisto ja päiväkoti. Kaakkois-Suomen ely-keskus määräsi maaliskuussa 2023 juhlasalin ja lämpiön sisätilat ja kiinteän sisustuksen suojeltavaksi. Rakennuksen omistaa kiinteistökehitysyhtiö Redeve.

Koko rakennus on suojeltu, ja rakennuksessa on seinämaalauksia, jotka on suunnitellut Eric Ehrström ja toteuttanut S. Wuorion koristemaalausliike. Ne vaativat konservointia. Juhlasalin suunnittelussa avusti arkkitehti Sigurd Frosterus. Ovissa on kunnostetut lasimaalaukset, joissa kuvataan antiikin vapaita taiteita. Kahdessa ryijyissä on käytetty aiheina Kymiyhtiön ja siihen yhdistyneiden yritysten tunnuksia. Teoksia on tarjottu Kouvolan kaupungille, mutta Kouvolan taidemuseon mukaan niitä ei voida ottaa vastaan taloudellisen tilanteen vuoksi. Entisetkin kokoelmat odottavat konservointia. Lisäksi niitä on kiinteinä rakenteina vaikea hyödyntää. Juhlasalin 1933 valmistuneet 10-äänikertaiset konserttiurut on peruskunnostettu ja huollettu vuonna 2009.

Seinämaalaukset olivat peitettyinä välirauhan solmimisen jälkeen vuosina 1946–1983, koska valvontakomission tiedettiin tarkkailevan julkisia taideteoksia, jotka saattoivat olla Moskovan välirauhan tekstin tai hengen vastaisia. Lasimaalausten konservoinnin toteutti UPM-Kymmenen Kulttuurisäätiö, ja käytännön työn tekivät Metropolia-ammattikorkeakoulun opiskelijat ja lasimaalausten konservointiin erikoistunut arkkitehti Nina Lehos.

## Lähteet

## Aiheesta muualla
* Juulia Tillaeus, Sopimattomat seinämaalaukset peitettiin ammattikoulussa 37 vuodeksi Yle.fi, uutiset 6.12.2020
Haukelandin yliopistollinen sairaala

**Haukelandin yliopistollinen sairaala** () on Bergenissä toimiva yliopistollinen sairaala. Sen edeltäjä, Bergenin kunnallissairaala, perustettiin vuonna 1912. Vuoden 2002 terveydenhuoltouudistuksen myötä sairaala siirtyi valtion hallintaan. Se kuuluu Helse Bergen -sairaalayhtymään, jonka alaisena toimii myös muutama pienempi sairaala.
## Kuvia

Haukeland Universitetssykehus.jpg|Sairaalan päärakennus
3460142101bilde Glasblokkene flytteside.jpg|Lasten ja nuorten klinikka
Gamle Hovedbygning Haukeland sykehus.JPG|Vanha päärakennus

## Lähteet

## Aiheesta muualla
Jan Löfström

**Jan Markus Löfström** (s. 1962) on suomalainen dosentti, professori ja yliopistotutkija. 

Löfström on valmistunut filosofian tohtoriksi Helsingin yliopistosta vuonna 1989 ja sosiologiasta Essexin yliopistosta vuonna 1994. Löfström on historiallisen antropologian dosentti Jyväskylän yliopistosta vuodesta 2000 ja yhteiskunnallis-historiallisen kasvatuksen dosentti Turun yliopistosta vuodesta 2014. 

Löfström on toiminut historian ja yhteiskunnallisten aineiden didaktiikan yliopistonlehtorina Helsingin yliopistossa vuosina 1999–2019, historiallis-yhteiskunnallisen kasvatuksen apulaisprofessorina Turun yliopistossa vuosina 2019–2022 ja historian didaktiikan vierailevana professorina Linné-yliopistossa Ruotsin Växjössä vuosina 2020–2022. Vuodesta 2022 alkaen Löfström on toiminut historiallis-yhteiskunnallisen kasvatuksen professorina Turun yliopistossa. 

## Lähteet

* Jan Löfström, professori, opettajankoulutuslaitos, henkilöhaku, Turun yliopisto. (haettu 6.6.2024). https://www.utu.fi/fi/ihmiset/jan-lofstrom.
Hans-Tore Bjerkaas

**Hans-Tore Bjerkaas** (s. 7. heinäkuuta 1951 Tromssa) on norjalainen toimittaja, joka toimi Norjan yleisradion pääjohtajana vuosina 2007–2013. Hän valmistui vuonna 1976 Tromssan yliopistosta ja on siitä lähtien työskennellyt NRK:lla, lukuun ottamatta vuosia 1992–1993, jolloin hän oli TV 2:n ohjelmapäällikkö.
## Lähteet

## Aiheesta muualla
Grønnåsenin kirkko

**Grønnåsenin kirkko** () on Tromssan kunnassa Tromssan läänissä Norjassa sijaitseva puukirkko vuodelta 1996.
## Lähteet

## Aiheesta muualla
Pohjois-Norjan yliopistollinen sairaala

**Pohjois-Norjan yliopistollinen sairaala** (, lyh. UNN HF; pohjoissaameksi *Davvi-Norgga universitehtabuohcceviessu*) on Nordlandin, Tromssan ja Finnmarkin lääneissä toimiva sairaalayhtymä. Sillä on noin 6&nbsp;000 työntekijää.
## Kuvia

Universitetssykehuset tromso.jpg|Tromssan sairaala
Åsgård sykehus.jpg|Åsgårdin psykiatrinen sairaala

## Lähteet

## Aiheesta muualla
Maximilian Wöber

**Maximilian Wöber** (s. 4. helmikuuta 1998 Wien) on itävaltalainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän on pelannut kotimaansa lisäksi Alankomaissa, Espanjassa, Englannissa ja Saksassa. Hän edustaa kaudella 2025–2026 Saksan Bundesliigassa pelaavaa Werder Bremeniä lainasopimuksella Englannin Valioliigan Leeds Unitedista. Kauden 2023–2024 hän oli lainalla Saksan Bundesliigan Borussia Mönchengladbachissa, jossa pelasi 25 Saksan pääsarjaottelua, ja teki kaksi maalia. Kaudella 2018–2019 hän pelasi Sevillassa seitsemän Primera Divisiónin ottelua. Mestarien liigassa hän on pelannut Red Bull Salzburgissa 22 ottelua, joissa hän on tehnyt yhden maalin sekä Ajaxissa neljä ottelua. Hän on pelannut Itävallan A-maajoukkueessa vuodesta 2017.

Wöber pelasi useissa Itävallan nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 17-vuotiaiden EM-kilpailuissa 2015 ja kolme ottelua alle 19-vuotiaiden EM-kilpailuissa 2016. Hän pelasi Itävallan A-maajoukkueessa ensimmäisen kerran lokakuussa 2017 MM-karsintaotteluissa Serbiaa ja Moldovaa vastaan. EM-kilpailuissa 2024 hän pelasi avauskokoonpanossa kaksi alkulohko-ottelua ja tuli vaihdosta kentälle tappiollisessa neljännesvälieräottelussa Turkkia vastaan. Ensimmäisessä alkulohko-ottelussa Ranskan voittomaali merkittiin Wöberin omaksi maaliksi. Wöber on pelannut elokuun 2025 loppuun mennessä 31 A-maaottelua, joissa hän on ollut 22 kertaa avauskokoonpanossa. Hän ei ole tehnyt maaleja A-maaotteluissaan.

## Lähteet
Sextape

**Sextape** on rap-artisti Sexmanen ensimmäinen studioalbumi, joka julkaistiin 17. lokakuuta 2019 omakustanteena.

## Kappaleet

# Mama - 3.04
# Starboy - 2.03
# 2naamaa - 2.32
# Marco De BIH - 3.20 (feat. Ege Zulu)
# Senegal Sniper - 2.38
# Aikakone - 3.37
# Erilainen - 3.50
# Päiväkirja - 2.48
# Vikat Lauseet - 2.24 (feat. Tactic L)
# Mul on Vaikeus Sanoo Maxille Et Mee - 3.46
Eugène Jansson

**Eugène Fredrik Jansson** (18. maaliskuuta 1862 Tukholma – 15. kesäkuuta 1915 Tukholma) oli ruotsalainen taidemaalari. Uransa alussa Jansson maalasi abstrakteja maisemakuvia öisestä Tukholmasta. Myöhemmin hän siirtyi kuvaamaan naturalistisesti alastomia, urheilevia miehiä.
## Teoksia

Riddarfjärden, Stockholm (cropped) .jpg|*Gryning över Riddarfjärden* (1899, Ruotsin kansallismuseo)
Eugène Jansson Hornsgatan Thielska 141.tif|*[[Hornsgatan]]* (1902, Ruotsin kansallismuseo)
Eugène Jansson Naval Bathhouse Thielska 143.tif|*Flottans badhus* (1907, Thielin taidegalleria)
Selfportrait (Eugène Jansson) - Nationalmuseum - 19161.tif|*Omakuva* (1910, Ruotsin kansallismuseo)

## Lähteet

## Aiheesta muualla
Nigerian korkein oikeus

**Nigerian korkein oikeus** () on Nigerian liittotasavallan korkein oikeusaste. Korkeimman oikeuden nimestä käytetään lyhennettä SCN (*Supreme Court of Nigeria*). Korkein oikeus sijaitsee Abujassa ns. keskusalueella "Three Arms Zone-alueella", jonka läheisyydessä sijaitsee Nigerian presidentinlinna sekä kansalliskokous.

## Korkeimman oikeuden jäsenet
Korkeimman oikeuden vakinaisia jäseniä ovat:

## Lähteet
Auchy-lez-Orchies

**Auchy-lez-Orchies** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 18 kilometriä Douain kaupungista koilliseen.

Sainte-Berthen kirkon suunnitelmat laati arkkitehti Charles Leroy vuonna 1845. Vanha 1500-luvulta peräisin oleva kirkko purettiin vuonna 1852, ja uusi kirkko valmistui vuonna 1862. Kirkko on omistettu Berthe Avenaylaiselle. Saksalaiset polttivat kirkon ensimmäisen maailmansodan aikana.

## Urheilu
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Auchy-lez-Orchies -Bersée osuuden pituus on 2 670 metriä.

## Lähteet

## Aiheesta muualla
Kalliovuortenmaksaruoho

**Kalliovuortenmaksaruoho** (*Sedum stenopetalum*) on suomumaksaruohoihin kuuluva kasvilaji, joka voidaan jakaa kahteen alalajiin.

Kalliovuortenmaksaruoho on yksi- tai monivuotinen ruohovartinen kasvi, jonka varret voivat kasvaa noin 10–45 cm pitkiksi. Varret ovat kasvutavaltaan kohenevia ja haarovia. Lehdet sijaitsevat ruusukkeina ja ovat 4,3–13,8 mm pitkiä ja 1,4–2,7 mm leveitä. Lehdet ovat useimmiten poikkileikkaukseltaan pyöreitä ja väriltään vihreän ja punaisen väliltä. Kukat sijaitsevat varsien kärjissä yksittäin tai pieninä viuhkomaisina kukintoina, joissa on yleensä 9–15 kukkaa. Kukat ovat tavallisesti viisilukuisia ja niiden teriöt ovat säteittäisiä. Terälehdet ovat 5,4–11 mm pitkiä ja väriltään keltaisia tai valkoisia. Heteiden ponnet ovat keltaisia ja palhot keltaisia tai valkoisia.

Kalliovuortenmaksaruohoa tavataan luonnossa Pohjois-Amerikan länsiosissa.

## Lähteet

## Aiheesta muualla
* Kassu – Kasvien suomenkieliset nimet: ''Sedum stenopetalum''. Suomalaisen nimen lähde: Ella Räty & Pentti Alanko (toim.) 2004: Viljelykasvien nimistö. 7. painos.  Puutarhaliitto ry. Helsinki.
* JSTOR Global Plants: ''Sedum stenopetalum''
Košicen alueellinen jako

Itä-Slovakiassa sijaitseva **[[Košice]]n** kaupunki on jaettu neljään hallintopiiriin (*Okres*) ja 22:en kaupunginosaan (*Mestská časť*).

Jokaisella kaupunginosallaan on oma pormestari ja kaupunginvaltuusto.

## Košicen hallintopiirit ja kaupunginosat

## Lähteet
Zeuksis

**Zeuksis** (, ) voi viitata seuraaviin antiikin kreikkalaisiin henkilöihin:

* Zeuksis Herakleialainen (toimi n. 435/425–390 eaa.), taidemaalari; tunnetuin samannimisistä
* Zeuksis Taraslainen, lääkäri
* Zeuksis (200/100-luku eaa.), Antiokhos III:n sotapäällikkö
* Zeuksis (1. vuosisata eaa.), skeptiseen koulukuntaan kuulunut filosofi
* Zeuksis (1. vuosisata eaa.), lääkäri
* Zeuksis (1. vuosisata eaa./1. vuosisata jaa.), kultataiteilija (*aurifex*)

## Lähteet
Adam Wharton

**Adam James Wharton** (s. 6. helmikuuta 2004 Blackburn) on englantilainen jalkapalloilija, pelipaikaltaan keskikentän keskustan pelaaja. Hän edustaa Englannin Valioliigassa pelaavaa Crystal Palacea ja kuuluu myös Englannin jalkapallomaajoukkueeseen.

Wharton nousi synnyinkaupunkinsa seuran Blackburn Roversin junioreista edustusjoukkueeseen kesällä 2022. Ensimmäisen ottelunsa hän pelasi Englannin liigacupissa Hartlepoolia vastaan elokuussa 2022. Ensimmäisen liigaottelunsa hän pelasi samassa kuussa Stokea vastaan. Kaikkiaan hän pelasi avauskaudellaan 18 Englannin Mestaruussarjan ottelua ja teki kaksi maalia. Kaudella 2023–2024 hän pelasi Blackburnissa 26 Mestaruussarjan ottelua, joissa teki kaksi ja syötti kolme maalia.

Wharton siirtyi Englannin Valioliigan Crystal Palaceen 21,1 miljoonan euron siirtosummalla helmikuussa 2024. Hän pelasi loppukauden aikana Palacen kaikissa 16 valioliigaottelussa, ja oli yhtä vaille kaikissa avauskokoonpanossa. Kaudella 2024–2025 hän pelasi 20 valioliigaottelua, joista avauskokoonpanossa 16. Hän oli leikkaushoitoa vaatineen nivusvamman seurauksena kolme kuukautta peleistä sivussa. Palacen voittamassa FA Cupissa hän pelasi viisi ottelua ja oli avauskokoonpanossa myös loppuottelussa Manchester Cityä vastaan.

Wharton pelasi Englannin alle 19-, 20- ja 21-vuotiaiden maajoukkueissa. Ensimmäisen ottelunsa Englannin jalkapallomaajoukkueessa hän pelasi ystävyysottelussa Bosniaa ja Hertsegovinaa vastaan kesäkuussa 2024. Hän kuului Englannin hopeajoukkueeseen EM-kilpailuissa 2024, muttei saanut peliaikaa turnauksessa.

## Lähteet
Alexander Aminoff (eversti)

**Alexander Aminoff** (30. marraskuuta 1811 Saaren kartano, Mietoinen - 16. heinäkuuta 1886 Kulosaari, Helsinki) oli suomalainen vapaaherra ja eversti.

## Perhe
Aminoff vanhemmat olivat kreivi Johan Fredrik Aminoff ja Eva Matilda Bruncrona. Hän avioitui Fredrika Charlotta Maria af Forsellesin kanssa, joka oli majuri Fredrik Johan Ulrik af Forsellesin ja Ulrika Charlotta Möllersvärdin tytär. Fredrika af Forsellesin isoisoisä oli kauppaneuvos Jacob af Forselles. Pariskunta sai yhdeksän lasta. Heidän lapsia olivat kenraaliluutnantti Johan Fredrik Gustav Aminoff, vapaaherra Max Aminoff, eversti Adolf Casimir Aminoff ja merikapteeni Ivan Alexander Aminoff.

## Ura
Aminoff ylennettiin kersantiksi vuonna 1827, vanhemmaksi aliupseeriksi 1827, vänrikiksi 1831, aliluutnantiksi 1836, alikapteeniksi 1854, kapteeniksi 1855, majuriksi 1858 ja everstiluutnantiksi 1864. Hän vetäytyi eläkkeelle everstinä vuonna 1871. Aminoff osallistui Krimin sotaan vuosina 1853-1856. Hän suoritti uran pääosin Suomen kaartin palveluksessa: 1. suomalaisessa jalkaväkirykmentissä, toisessa tarkk’ampujapataljoonassa Viipurin rykmentissä, inkerinmaalaisessa jalkaväkirykmentissä ja Henkikaartin Suomen Tarkk’ampujapataljoonassa.

## Katso myös

* Aminoff-suku

## Lähteet
Earthrise

**Earthrise** () on astronautti William Andersin 24. joulukuuta 1968 ottama valokuva Maasta ja osasta Kuun pintaa. Kuva otettiin Kuun kiertoradalla Apollo 8 -avaruuslennon aikana. Kyseessä oli ensimmäinen miehitetty avaruuslento Kuun lähelle. Kuvaa pidetään yhtenä kaikkien aikojen ikonisimmista ympäristövalokuvista.

## Lähteet
Mangomehu

**Mangomehu** on mangosta tehtyä mehua. Sitä myydään aasialaistyylisissä kaupoissa. Myytävän mangomehun pääraaka-aine ei ole aina mango. Mangomehua käytetään sekamehuissa omenamehun kanssa. Sitä on sekamehuissa myös appelsiinimehun kanssa.

## Lähteet
Persikkamehu

**Persikkamehu** on persikasta tehtyä mehua. Mehustettaessa hedelmistä poistetaan ensin kivet. Persikkamehua on saatavana myös luomutuotteena. Persikkamehua käytetään sekamehuissa muun muassa appelsiinimehun kanssa.

## Lähteet